  Майя Бывальцева «Белкамнефть» акционер огазеяськонлы Удмуртилэн нырысетӥ азьмуртэзлэсь Александр Волковлэсь нимзэ сётӥзы. «НК «Нефтиса» акционер огазеяськонлэн кивалтӥсьёсызлэн кенешсылэн тӧроез Михаил Гуцериев компаниын ужасьёслэн кичӧлтонзылы дурбасьтӥз. Со сярысь ивортэ компанилэн пресс-службаез. Ӵапак Александр Волков «Белкамнефть» огазеяськонэз кылдытонлы кутскон сётӥсь ужкагазэз кинюртӥз. Туннэ со элькунын мувӧй поттӥсьёс пӧлысь одӥгез бадӟымез компания, улосвыл коньдэтэ трос вытъёс тырись. 2016-тӥ арын огазеяськон 4 миллион 104 сюрс тонна мувӧй кыскиз, солэн 53 месторождениосыз. Тодэ вайытом, Удмуртилэн нырысетӥ азьмуртэз 2017-тӥ арын 20-тӥ куартолэзе улонысь кошкиз. 24-тӥ куартолэзе элькунын кайгырон нунал ялӥзы. Александр Волковез Ижкарлы матысь Хохряки шайвылэ ватӥзы. Тегъёс: Ужбергатон Мерлык Удмуртия тодынвозён АлександрВолков  